
CAP. I. 
Mitropolitul Teoctist. 



In 1451 Patriarhul Grigorie Mammas, care ţinea la Unirea cu Roma, pleca din 
Constantinopol, unde stapaniau patimile poporului, atatate, supt slabul împărat 
Constantin, de Megaducele Luca Notară, adevăratul stapan al Capitalei bizantine. A se 
numi alt Patriarh in locul lui, era insa cu neputinţa. Sultanul Mohammed al II-lea isi 
incepuse Domnia tăind, prin cetati noua la Bosfor, veniturile ca si legaturile 
Constantinopolului, care-si aştepta ceasul. In sfârşit, pentru a inrai si mai mult crisa 
religioasa si politica, Mitropolitul unit al Chievului, cardinalul Isidor, veni, din partea 
Papei, de la Roma chiar, pentru a proclama din nou Unirea, pomenind pe Prea Sfanţul 
Părinte in liturghie si inviersunand si mai tare plebea mandra a Bizanţului impotriva 
duşmanilor si a pângăritorilor ortodoxiei străbune. Mulţi chemau in gura mare, ca 
liberatori, pe Turci, cari si intrară, după un asediu mai lung, in oraşul imparatesc la 28 
Maiu 1453. 

Prin 1449-55, Mitropolitul Moldovei, Ioachim, care rămăsese in tradiţia Unirii, 
parasia Scaunul, refugiindu-se la Sandomir si apoi la Roma. Respect pentru drepturile 
constantinopolitane, in halul in care se afla împărăţia greceasca, nu exista. La aceasta din 
urma data Patriarh bizantin nu stătea la indamana pentru a da "gramatele" de intarire unui 
nou Mitropolit. Domnul care era atunci, Alexandru cel Tanar de la Cetatea- Alba (pana in 
primăvara anului 1455) ori Petru Aron, se sprijinia contra Turcilor pe Poloni sau pe 
Unguri. Consacratorul va fi deci căutat in Serbia lui Gheorghe Brancovici, Despotul care 
putea fi considerat ca moştenitor al Bizanţului căzut. Pe noul ierarh stapanitorul 
moldovean nici nu se gandia de altfel a-1 lua din mijlocul "ucenicilor" de prin "chiliile" 
Bizanţului, ci alese pe un Roman, - am crede chiar pe un fiu de boier, o ruda de Voevod, 
căci prea mare e inraurirea lui in toate afacerile, supt Domnii cari urmează. Teoctist era 
un om invatat, care a dat un mare avânt culturii slavone in Moldova; trebuie sa fi fost 
pregătit deci intr'una din mănăstirile care păstrau datinile acestei culturi, gonite acum din 
vetrele ei balcanice. Astfel de mănăstire era insa in Moldova numai Neamţul, al cărui 
egumen avea, de la orânduirea Mitropolitului Iosif, si grija Bistriţei: Iosif se gândise 
totdeauna cu iubire la acest lacas "al sau", si batranetele-i din urma le si petrecu aici, cum 
spune si numele de "chilia Vladicai Iosif, păstrat pana târziu. Dintre părinţii nemteni, al 
căror egumen va fi fost chiar, se ridica si Teoctist, el insusi un "episcop sârbesc". 



Pentru a-1 sfinţi, era in apropiere si Mitropolitul muntean. Acesta n'avea, de mult, 
legaturi cu Patriarhia de Constantinopol; el nu iea parte nici intr'un chip la sinodul din 
Florenţa. Daca ne gândim la inchinarea lui Alexandru-Voda Aldea către Turci, la politica 
de supunere a lui Vlad Dracul fata de dansii, la pacea Domniei slabului Voevod 
Vladislav, care tocmai stapania atunci in Tara-Romaneasca, o ideie se impune. Scaunul 
muntean fusese deslipit de Bizanţul duşman al suzeranului turc; el putea sa lege relaţii de 
supunere ierarhica noua cu Scaunul sârbesc din Pee, de si, in vremea când din Tarul de 
odinioară se făcuse un cneaz si un Despot, rostul efectiv al Patriarhului de glorioasa 
stăpânire imparateasca fusese luat, de la un timp, de simplul Mitropolit al Belgradului, 
care stătea inca pe atunci langa Despotul Gheorghe Brancovici. Peeul decăzut fu supus, 
in adevăr, după cererea Sultanului, de către Constantinopolitani, altei Patriarhii slave din 
Balcani, dar mai târziu numai. In munţii macedoneni, pe pământul stăpânit de celalt 
"împărat", Sultanul, va fi numai atunci, la Ohrida, un Patriarh in locul episcopatului 
recunoscut de Bizanţ inca de la 1410, intr'un timp când se putea crede in sfărâmarea 
apropiata a puterii turceşti prin luptele dintre fiii lui Baiezid. 

Un Patriarh Nicodim se intalneste la Ohrida in 1452 numai intr'un singur izvor 
dubios, o inscripţie, pe când e cunoscut intre 1445 si 1453 din altele, vrednice de 
credinţa, Nicodim de Pee, Patriarh a toata Serbia. Interpolarea la cronica lui Ureche care 
vorbeşte de Ohrida strămuta in veacul al XV-lea inca situaţii care existau doar in al 
XVII-lea. 

Teoctist a păstorit Moldova timp de aproape un sfert de veac, incheindu-si zilele 
numai la 1477, in 18 Novembre, când trupul fostului călugăr de la Neamţ se cobora in 
pământul mănăstirii celei noua, făcuta de Stefan-cel-Mare, a Putnei, ceia ce ar fi inca o 
dovada ca Teoctist, ca si Iosif, făcea parte din dinastia domnitoare. In aceasta indelungata 
arhipăstorie a lui, el a luat parte la o suma de acte politice ca inchinarea Moldovei către 
Turci supt Petru- Vodă Aron, pe care-1 recunoscu, in 1455, câtva timp după ce el si 
călugării de la Neamţ fuseseră partenitorii Domnului legiuit, ai lui Alexandrei, fiul lui 
Ilie-Voda, acel Alexandrei in numele căruia săvârşise Petru- Vodă cel nou, inainte de a-si 
arata scopurile personale, omorul de la Reuseni impotriva fratelui sau Bogdan. Pe Ştefan 
insa, fiul acelui Bogdan, jertfit fara ştiinţa lui, Teoctist ii primi cu cea mai mare bucurie, 
in fruntea boierilor terii, la locul zis Direptate, - unde se ucideau osanditii -, atunci când 
el veni cu ceata sa biruitoare sa-si iea in stăpânire Suceava, ca o moştenire părinteasca. 
Jurământul lui Ştefan fata de regele Poloniei, in 1462, nu e făcut numai inaintea lui 
Teoctist, care si acuma -, o inoire fata de trecut, care nu incuviintase amestecul Vlădicilor 
in afacerile de Stat si nu-i putuse pomeni ca marturi ai juramintelor, - isi păstrează rangul, 
indata după Domn, dar e si intarit, prin jurământul sau, de către puternicul Mitropolit. Era 
asa de puternic si respectat incat, atunci, in 1462, când clericii si boierii moldoveni fura 
indemnati sa jure si ei ca vor păstra credinţa Poloniei, ca si Domnul pe care-1 luau in 
chezăşie, Teoctist da singur actul in numele tuturora, fara a găsi cu cale măcar sa 
amintească numele celorlalţi "duhovnici, si domni mireni ai Moldovei, si bogaţi si săraci, 
cu tot Sfatul Domnului nostru Ştefan Voevod, si bătrâni si tineri, si cu toata obştea". 



